Bruidegom 'n week voor troue geskiet | Maroela Media
Beeld berig Coetsee (34), bestuurder van die luukse Swala Lodge-wildsplaas sowat 30km wes van Bela-Bela, is geskiet terwyl hy 'n wasmasjien geskuif het in die huis waarin hy en sy verloofde sou bly na die troue.
Bryan Thomas, die wildsplaas se eienaar, het aan Beeld gesê die geweer het bo-op die wasmasjien gelê. Dit het op die vloer geval en 'n skoot het afgegaan, aangesien die veiligheidspen nie aan was nie. Die koeël het Coetsee in die maag getref en by sy rug uitgegaan.
Sam Sampson (34), Coetsee se verloofde, het 'n paar tree van hom af gestaan toe die voorval plaasgevind het. Coetsee het in 'n ambulans onderweg na 'n hospitaal in Pretoria, aan die skietwond beswyk.
Trudie Laubscher, Coetsee se tannie, het gesê die familie is verpletterd. "Dit is verskriklik om familielede wat regmaak vir 'n vreugdevolle geleentheid mee te deel dat hulle nou eerder 'n begrafnis gaan bywoon," het sy gesê.